《子夜四时歌 其二》
宋代·刘才邵

湘簟涌双纹，冰山象群玉。神飙送荷香，冉冉度圆绿。

雪腕荡兰舟，齐唱横塘曲。暗忆采莲侣，横翠长眉蹙。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。